4 POSĖDIS

# SPRENDIMAS

**DĖL NEKILNOJAMOJO TURTO MOKESČIO 2017 M. TARIFŲ NUSTATYMO**

2016 m. balandžio 28 d. Nr. TS-137

Kaunas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir Lietuvos Respublikos nekilnojamojo turto mokesčio įstatymo 6 straipsnio 1 ir 2 dalimis, Kauno rajono savivaldybės taryba n u s p r e n d ž i a:

1. Nustatyti šiuos nekilnojamojo turto mokesčio 2017 m. tarifus:

1.1. 0,3 proc. nekilnojamojo turto mokestinės vertės – fiziniams asmenims, pelno nesiekiantiems viešiesiems juridiniams asmenims ir žemės ūkio bendrovėms;

1.2. 0,3 proc. nekilnojamojo turto mokestinės vertės – smulkiojo ir vidutinio verslo subjektams, atitinkantiems Lietuvos Respublikos smulkiojo ir vidutinio verslo plėtros įstatymo reikalavimus;

1.3. 0,5 proc. nekilnojamojo turto mokestinės vertės – kitiems juridiniams asmenims;

1.4. 3 proc. nekilnojamojo turto mokestinės vertės – patalpoms ir statiniams, kurie nenaudojami ar naudojami ne pagal paskirtį arba apleisti ar neprižiūrimi.

2. Įpareigoti Savivaldybės administracijos direktorių teikti informaciją Kauno apskrities valstybinei mokesčių inspekcijai apie statinių savininkus pagal Nenaudojamų ar naudojamų ne pagal paskirtį arba apleistų ar neprižiūrimų patalpų ir statinių nustatymo tvarkos aprašą, patvirtintą Kauno rajono savivaldybės tarybos 2012 m. gegužės 24 d. sprendimu Nr. TS-211 ,,Dėl nekilnojamojo turto mokesčio 2013 m. tarifo nustatymo Kauno rajono teritorijoje, dėl nenaudojamų ir ne pagal paskirtį naudojamų arba apleistų ar neprižiūrimų patalpų ir statinių nustatymo tvarkos aprašo patvirtinimo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės mero pirmasis pavaduotojas Kęstutis Povilaitis